**Քաղաքացիական Ծառայության Պաշտոնի Անձնագիր  
27-2-25․9-Մ2-1 Գխավոր մասնագետ(2023-06-29 )**

**1. Ընդհանուր դրույթներ**

**1.1 Պաշտոնի Անվանում, Ծածկագիր**

Փրկարար ծառայություն | Երևան քաղաքի փրկարարական վարչություն | Բնակչության պաշտպանության բաժին | Գխավոր մասնագետ, (27-2-25․9-Մ2-1)

**1.2 Ենթակա և հաշվետու է**

Գլխավոր մասնագետն անմիջական ենթակա և հաշվետու է Բաժնի պետին**:**

**1.3 Փոխարինող պաշտոնի կամ պաշտոնների անվանումները**

Գլխավոր մասնագետի բացակայության դեպքում նրան փոխարինում է Բաժնի  ավագ մասնագետներից մեկը։

**1.4 Աշխատավայր**

Հայաստան, ք. Երևան, Էրեբունի վարչական շրջան, Գլինկայի 13:

**2. Պաշտոնի բնութագիր**

**2.1 Աշխատանքի բնույթը (գործառույթներ), Իրավունքները, Պարտականությունները**

1. իրականացնում է արտակարգ իրավիճակների կանխման, դրանց հնարավոր հետևանքների նվազեցմանն առնչվող պլանների, ծրագրերի և այլ իրավական ակտերի նախագծերի մշակման աշխատանքներ.
2. իրականացնում  է արտակարգ իրավիճակներում և ռազմական դրության ժամանակ Երևան քաղաքի տարածքում ճառագայթային, քիմիական ու մանրէ­ա­բա­նական իրավիճակի մշտական հսկողության համակարգի գործունեության աշխատանքները
3. իրականացնում է Երևան քաղաքի տարածքում գտնվող վտանգավոր օբյեկտների, օգտագործվող ուժեղ ներգործող թունավոր նյութերի քանակի հաշվառման, անվտանգության վկայագրերում նշված միջոցառումների կատարման վերաբերյալ հսկողության սահմանման աշխատանքներ․
4. իրականացնում է բնակչության պաշտպանության թեմաներով ուսումնավարժությունների մշակման աշխատանքները և մասնակցում ուսումնավարժություններին․
5. մասնակցում է Ծառայության տարվա հիմնական միջոցառումների պլանի նախագծի, Երևան քաղաքի՝ արտակարգ իրավիճակներում բնակչության պաշտպանության և քաղաքացիական պաշտպանության համակարգի նախապատրաստման հիմնական միջոցառումների՝ հաջորդ տարվա պլանի նախագծի մշակման աշխատանքներին.
6. մեթոդական օգնություն է ցուցաբերում վարչական շրջաններում և կազմակերպություններում բնակչության պաշտպանության թեմաներով անցկացվող ուսումնավարժությունների փաստաթղթերի մշակմանը և անցկացմանը.

**Իրավունքները.**

* կազմակերպել քննարկումներ Երևանի քաղաքապետարանի համապատասխան մարմինների պատասխանատու անձանց հետ` լրացուցիչ հիմնավորումներ, պարզաբանումներ, փաստաթղթեր տվյալներ ստանալու նպատակով.
* պահանջել Երևան քաղաքի տարածքում գտնվող վտանգավոր օբյեկտների, օգտագործվող ուժեղ ներգործող թունավոր նյութերի քանակի վերաբերյալ տեղեկատվություն.
* պահանջել Երևան քաղաքի տարածքում գտնվող վտանգավոր օբյեկտների անվտանգության վկայագրերում նշված միջոցառումների կատարման վերաբերյալ  տեղեկատվություն.
* մասնակցել գործունեության կայունության բարձրացման միջոցառումներին՝ Երևանի քաղաքապետարանում և համապատասխան կազմակերպություններում.
* Երևան քաղաքի ճառագայթային  քիմիական մանրէաբանական մշտական հսկողության համակարգի հիմնարկներից /ՃՔՄՄՀՀ/ պահանջել լրացուցիչ տեղեկատվություն.

**Պարտականությունները.**

* ամփոփել արտակարգ իրավիճակների սպառնալիքի և տեխնածին աղետների ծագման դեպքում իրադրության գնահատման համար հավաքագրված տվյալները, վերլուծել և ներկայացնել առաջարկություններ որոշումների ընդունման համար.
* ուսումնասիրել արտակարգ իրավիճակների կանխման, դրանց հնարավոր հետևանքների նվազեցման, ինչպես նաև քաղաքացիական պաշտպանության ոլորտին առնչվող պլանների, ծրագրերի և իրավական ակտերի նախագծերը և ներկայացնել առաջարկություններ դրանց վերաբերյալ.
* համապատասխան մարմիններին ներկայացնել առաջարկություններ իրենց կողմից կազմված ուսումնական պլաններում ընդգրկվող թեմաների ընտրության, ինչպես նաև ստանալ տեղեկատվություն ուսուցման ուղղությամբ իրականացված միջոցառումների վերաբերյալ.
* ներկայացնել առաջարկություններ Երևան քաղաքի արտակարգ իրավիճակներում բնակչության պաշտպանության և քաղաքացիական պաշտպանության համակարգի նախապատրաստման հիմնական միջոցառումների  հաջորդ տարվա պլանի նախագծում ընդգրկելու նպատակով․
* կազմել  Երևան քաղաքի ուսումնավարժությունների՝ ՀՇՈՒ-ների, ՇՈՒ-երի և ՑՀՏՈՒ-երի, նախապատրաստման և անցկացման փաստաթղթերը.
* վերլուծել արտակարգ իրավիճակներում բնակչության պաշտպանության բնագավառի` Երևան քաղաքի սոցիալ-տնտեսական զարգացման ծրագրերի կատարման աշխատանքները, Բաժնի պետին ներկայացնել առաջարկություններ նոր ծրագրերում ընդգրկելու նպատակով.
* ուսումնասիրել արտակարգ իրավիճակներում բնակչության պաշտպանության ոլորտը կարգավորող իրավական ակտերը, նախապատրաստել դրանց վերաբերյալ առաջարկություններ և հիմնավոր պարզաբանումներ:

**3 Պաշտոնին ներկայացվող պահանջներ**

**3.1 Կրթություն, որակավորման աստիճանը**

Բարձրագույն կրթություն

**3.2 Մասնագիտական գիտելիքները**

Ունի գործառույթների իրականացման համար անհրաժեշտ գիտելիքներ

**3.3 Աշխատանքային ստաժ, աշխատանքի բնագավառում փորձը**

Հանրային ծառայության առնվազն երկու տարվա ստաժ կամ երեք տարվա մասնագիտական աշխատանքային ստաժ կամ արտակարգ իրավիճակներում բնակչության պաշտպանության կամ քաղաքացիական պաշտպանության բնագավառում՝ երեք տարվա աշխատանքային ստաժ:

**3.4 Անհրաժեշտ կոմպետենցիաներ**

* ԸՆԴՀԱՆՐԱԿԱՆ
  + Խնդրի լուծում
  + Հաշվետվությունների մշակում
  + Բարեվարքություն
  + Տեղեկատվության հավաքագրում, վերլուծություն
  + Ծրագրերի մշակում
* ԸՆՏՐԱՆՔԱՅԻՆ
  + Բանակցությունների վարում
  + Փոփոխությունների կառավարում
  + Ժամանակի կառավարում
  + Փաստաթղթերի նախապատրաստում

**4 Կազմակերպական շրջանակ**

**4.1 Աշխատանքի կազմակերպման և ղեկավարման պատասխանատվությունը**

Պատասխանատու է կառուցվածքային ստորաբաժանման աշխատանքների բնույթով պայմանավորված մասնագիտական գործունեության անմիջական արդյունքի համար։

**4.2 Որոշումներ կայացնելու լիազորությունները**

Կայացնում է որոշումներ աշխատանքների իրականացման բնույթով պայմանավորված մասնագիտական եզրակացությունների տրամադրման և ՀՀ օրենսդրությամբ նախատեսված դեպքերում որոշումների կայացման շրջանակներում:

**4.3 Գործունեության ազդեցությունը**

Ունի տվյալ մարմնի նպատակների և խնդիրների իրականացման համար մասնագիտական գործունեության տարածքային  ազդեցություն:

**4.4 Շփումները և ներկայացուցչությունը**

Իր իրավասության շրջանակներում շփվում և որպես ներկայացուցիչ հանդես է գալիս համապատասխան մարմնի այլ կառուցվածքային ստորաբաժանումների ներկայացուցիչների, այլ մարմինների և միջազգային կազմակերպությունների ներկայացուցիչների հետ, հանդես է գալիս համապատասխան մարմնի ներսում և համապատասխան մարմնից դուրս ձևավորված մասնագիտական աշխատանքային խմբերում:

**4.5 Խնդիրների բարդությունը և դրանց լուծումը**

Իր լիազորությունների շրջանակներում բացահայտում է մասնագիտական խնդիրներ և այդ խնդիրներին տալիս է մասնագիտական լուծումներ և մասնակցում է կառուցվածքային ստորաբաժանման առջև դրված խնդիրների լուծմանը: